[[Fil: GilgameshTablet.jpg|thumb|En stentavle med fragment af [[Digtet om Gilgamesh]], der er den ældste bevarede litterære tekst i verden,<ref>https://www.information.dk/kultur/2019/04/4000-aar-gammel-superhelt-kan-laere-maa-indse-doe-foer-rigtigt-kan-leve</ref> og i sin tidligste form nedskrevet i [[Sumer]] omkring 2.100 [[F.kr|f.Kr.]]]]
'''Litteraturhistorie''' beskæftiger sig med betydelige [[Skønlitteratur|skønlitterære]] værker, [[forfatterskab]]er, [[genre]]r, strømninger og perioder i [[litteratur]]en gennem tiden. Den anskuer de litterære værker i forhold til den [[tid]], de er skrevet i, og i forhold til tidligere og senere værker. Litteraturhistoriens fokus er ofte den litteratur, som er repræsentativ for en bestemt periode<ref>Jørgensen, J., Wentzel, K., & Arndal, V. (2005). ''Hovedsporet :  dansk litteraturs historie ,'' s.5. Kbh: Gyldendal.</ref>. Litteraturhistorie er en underdisciplin til [[litteraturvidenskab]]en sammen med især [[litteraturanalyse]] og [[litteraturteori]]. Litteraturhistorien er beslægtet med discipliner som [[historie]] (herunder [[kulturhistorie]] og [[socialhistorie]]), [[kunsthistorie]], [[musikhistorie]] og [[idéhistorie]]. Konkrete fremstillinger af litteraturhistorien inddeles ofte efter folkeslag, landegrænser eller sprogfællesskaber eller indsnævres til at dække et bestemt og mere begrænset tidsrum.<ref>Wilpert (1989), 520.</ref>
Kultur Uddannelse